Elvis, Theuns betree Afrikaanse Top-20 met duetElvis Blue en Theuns Jordaan het die afgelope week die duet “Jou huis” bekendgestel. Dit is ook Blue se eerste enkelsnit in sy jongste album – ook met die titel Jou huis. Blue (Jan Hoogendyk) sê die liedjie is vir almal wat Suid-Afrika “huis” noem. Dié liedjie betree dié week se Top-20 in die no. 18-posisie. Jo Black se jongste enkelsnit, “Bitter”, bly vir die tweede agtereenvolgende week in die no. 1-posisie. In vandeesweek se Maroela Media Afrikaanse Top-20 is daar vyf snitte wat klim, agt wat terugsak, ses wat onveranderd bly en een liedjie wat die treffersparade betree.